หลังจากพระบาทสมเด็จพระเจ้าอยู่หัวเสด็จพระราชดำเนินเข้ารับการถวายการรักษาพระปิฐิกัณฐกัฐิ (กระดูกสันหลัง) บั้นพระองค์ ที่โรงพยาบาลศิริราช เมื่อวันที่ 20 กรกฎาคม 2549 ที่ผ่านมา สำนักพระราชวังออกแถลงการณ์ผลการถวายการผ่าตัดช่องทางเดินเส้นประสาทระดับบั้นพระองค์ มีผลดีเป็นที่น่าพอใจ ทั้งนี้ หลังจากแถลงการณ์ดังกล่าวออกมา พสกนิกรทั่วประเทศที่เฝ้ารอฟังข่าวต่างร่ำไห้ด้วยความปลื้มปีติ เมื่อรู้ว่าพระองค์ท่านทรงปลอดภัย ล่าสุดสำนักพระราชวังแถลงการณ์เรื่องการถวายการรักษาพระปิฐิกัณฐกัฐิ (กระดูกสันหลัง) ของพระบาทสมเด็จพระเจ้าอยู่หัว ฉบับที่ 4แถลงการณ์สำนักพระราชวังฉบับที่ 4เมื่อเวลา 18.00 น.วันที่ 21 กรกฎาคม สำนักพระราชวังแถลงการณ์เรื่องการถวายการรักษาพระปิฐิกัณฐกัฐิ (กระดูกสันหลัง) ของพระบาทสมเด็จพระเจ้าอยู่หัว ฉบับที่ 4 มีความว่า วันนี้คณะแพทย์ได้ถวายการตรวจพระวรกายของพระบาทสมเด็จพระเจ้าอยู่หัว เพื่อติดตามผลของการผ่าตัดรักษาและพระปิฐิกัณฐกัฐิ (กระดูกสันหลัง) เมื่อวันที่ 20 กรกฎาคม 2549 ปรากฏว่า มีเพียงพระอาการเจ็บแผล ส่วนพระอาการอื่นๆ เช่น ระบบการหายใจ ความเข้มข้นของออกซิเจนในพระโลหิต หลังจากหยุดถวายออกซิเจน ความดันพระโลหิต การทำงานของพระหทัย รวมทั้งการทำงานของพระอันตะ (ลำไส้) เป็นปกติ จึงขอพระราชทานพระบรมราชานุญาตหยุดการใช้เครื่องมือบันทึกการตรวจสัญญาณชีพผ่านทางจอภาพ
สํานักพระราชวังแถลงการณ์เรื่องการถวายการรักษาพระปิฐิกัณฐกัฐิ (กระดูกสันหลัง) ของพระบาทสมเด็จพระเจ้าอยู่หัว ฉบับที่ 4 จัดขึ้นที่ไหน 
โรงพยาบาลศิริราช